**Organizácia vyučovacieho procesu od 5.10.2020**

Vstup do školy je povolený len zamestnancom školy a žiakom. **Ostatným osobám je vstup do areálu školy zakázaný**.

*Zákonný zástupca*

* Predkladá **po každom prerušení dochádzky žiaka do základnej školy v trvaní viac ako tri po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezinfekčnosti.** Pri prerušení viac ako 5 pracovných (víkendy a sviatky sa nezapočítavajú) dní z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. Počet podaných Vyhlásení o bezinfekčnosti a Potvrdení o chorobe nie je limitovaný.
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne **nahlásenie karantény**, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.

*Riaditeľ školy*

* Zakazuje až do odvolania organizovanie:
* školy v prírode a lyžiarskeho výcviku akoukoľvek formou,
* kultúrnych, umeleckých a tanečných aktivít mimo povinného výchovno-vzdelávacieho procesu (venček, besiedky, ...),,
* krúžkov pre deti a žiakov.
* Nariaďuje zmeny v rozvrhu a činnosti ŠKD tak, aby vo výchovno-vzdelávacom procese nedochádzalo k miešaniu žiakov rôznych tried.
* Nariaďuje realizovať dištančnou formou: rodičovské združenia, zasadnutia rady školy a všetky zasadnutia a stretnutia študentských organizácií.
* Nariaďuje telesnú výchovu a hudobnú výchovu realizovať teoretickou formou, alebo formou vychádzok s použitím rúška.
* Nariaďuje dodržiavanie odstupov a nemiešanie jednotlivých skupín vo vnútorných ako aj vonkajších priestoroch školy.
* Nariaďuje dôsledne dodržiavať princíp **ROR – rúško – odstup – ruky**.
* Zabezpečuje **ranný filter** pred vstupom do budovy školy.
* Nariaďuje vstup do budovy školy nasledovne:

**hlavným vchodom**: žiaci 1. stupňa,

**vchod od športového areálu**: žiaci 2. stupňa.

Vzhľadom na miestne podmienky (vývoj šírenia nákazy COVID-19), ale aj vzhľadom na personálne, materiálne, priestorové možnosti bude škola zabezpečovať vyučovanie naďalej v režime:

* **Nikto s príznakmi infekcie dýchacích ciest**, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov základnej školy**.
* Zákonný zástupca zabezpečí pre svoje dieťa každý deň **dve rúška a papierové jednorazové vreckovky.**
* **Otvorenie areálu a budovy školy v dňoch vyučovania - 6:00**  (dozor pedagogických zamestnancov pred hlavným vchodom).
* Žiaci, ktorí nenavštevujú školský klub, budú po vyučovaní odvedení vyučujúcimi pred budovu školy, následne opustia areál školy.

**Školský klub detí – do 17:00**

**Časové intervaly na vyzdvihnutie detí zo školského klubu: 13:00, 14:00, 15:00, 16:00, 17:00.**

Mgr. Július Gálik, riaditeľ školy V Krupine, 2.10.2020